Lõbus perekond

"Lõbus perekond" on 2018. aasta detsembris esilinastunud Eesti, Venemaa ja Armeenia koostöös valminud mängufilm. 

 Filmist 
Artur unistab salamahti filmitegija karjäärist, kuna tema vanaisa arvates on just Artur õige mees üle võtma perekonna veiniäri. Kui aga perekonna veiniäri ähvardab krahh eestlasest veinieksperdi hävitava kriitika tõttu, nõustub Artur sõitma Tallinna asja klattima, kus kohtub ka tema kirjutatud stsenaariumi vastu huvi tundnud produtsendiga. Ootamatult satub tema teele iseteadlik, terava keele ja plahvatusliku temperamendiga ettekandja Ingrid ja sündmused lähevad sootuks teisele rajale. Tekkinud segadustesse lisavad vürtsi Arturi sõbrad, flegmaatilisest eestlasest ja temperamentsest armeenlasest koosnev politseiniketandem, veiniblogija paranoiline naabrinaine ja üks eriti osav perekoer. Lisaks on rohkelt valearusaamu, ennatlikke otsuseid ja identiteetide segiajamisi. Temperamendid tõusevad esile ja Artur saab aru, et pilkav väljend „gorjatšie estonskie parni“ võib ju kehtida kohalike eesti kuttide, kuid kindlasti mitte Ingridi kohta. 

 Osatäitjad  
 Ingrid – Saara Pius
 Artur – Armen Arušanjan
 Ingridi ema – Merle Palmiste
 Ingridi isa – Andrus Vaarik
 onu Hamlet – Aramo
 onu Levon – Arman Navasardjan
 naabrinaine – Liina Vahtrik
 Tigran – Tigran Gevorkjan
 Mattias – Mattias Naan
 Kazarevich – Mikhail Politseymako
 soomlane – Indrek Taalmaa
 produtsent – Andres Dvinjaninov
 Ingridi tööandja – Ain Mäeots
 Ingridi poiss-sõber – Lauri Mäesepp
 naabrinaise mees – Mart Toome
 naabrinaise õde – Liisu Krass
 Arturi sõber – Stefan Airapetjan
ja teised.

 Esilinastus, vaatajad 
 kinos: 27.12.2018, ametlik esilinastus, Apollo Kino Mustamäe, Tallinn
 kinos: 28.12.2018, kinodes üle Eesti, Eesti
 esimese aastal (2018) 18 681 kinokülastust"Lõbus perekond", esilinastused. Eesti filmi andmebaas, vaadatud 18. aprill 2024.

 Viited 

 Välislingid 
"Lõbus perekond". Videoklipp.
"Lõbus perekond". IMDb.
Liina Suvi Ristoja. Pöörane suhtekomöödia «Lõbus perekond» kütab kirgi eestlaste ja armeenlaste vahel. elu24.postimees.ee, 29. oktoober 2018.
Hendrik Alla. Süüdimatu jant rahvusliku eripära kastmes. Postimees, 31. detsember 2018.
Andra Nõlvak. "Lõbus perekond" pani kõva põntsu Eesti filmidele – seda kõige halvemas mõttes. Õhtuleht, 14. jaanuar 2019.

Kategooria:Eesti filmid
Kategooria:2018. aasta filmid
Kategooria:Komöödiafilmid
Kategooria:Eesti komöödiafilmid